།ཟབ་ལམ་ཐུན་མོང་མ་ཡིན་པའི་ཁྲིད་ཡིག་སངས་རྒྱས་ཀྱི་སར་
ངེས་པ་ཅན་དུ་འཇུག་པའི་ལམ་
ལ་སྟོད་དབང་རྒྱལ་ལུགས་
བཞུགས་
སོ། །
༄༅༅། །བླ་མ་དང་དུས་ཀྱི་འཁོར་ལོ་ལ་གུས་པས་ཕྱག་འཚལ་ལོ། །གང་སྐུ་ཡོན་
ཏན་ཀུན་གྱིས་རབ་བརྒྱན་ཅིང་། །ཐུགས་རྗེས་འགྲོ་རྣམས་འདྲེན་པའི་དཔལ་གྱུར་པ། །ཡང་
དག་ལམ་ཟབ་སྟོན་པ་ཆོས་ཀྱི་རྗེ། །དཔལ་ལྡན་བླ་མའི་ཞབས་ལ་ཕྱག་འཚལ་ལོ། །ཨཱ་ལི་ཀཱ་
ལི་མཉམ་སྦྱོར་རྟག་པའི་སྐུ། །བདེ་ཆེན་རྡོ་རྗེ་སེམས་དཔས་ལུས་སེམས་འབིགས། །ཉི་ཁྲི་ཆིག་
སྟོང་དྲུག་བརྒྱའི་རླུང་གསོད་པའི། །དཔལ་ལྡན་དུས་འཁོར་དེ་ལ་ཕྱག་འཚལ་ལོ། །འཁོར་བ་
སྡུག་བསྔལ་གྱི་རྒྱ་མཚོ་ཆེན་པོའི་མི་བཟད་པས་རབ་ཏུ་འཇིགས་ཤིང་
ཉམས་ང་བ་ལས་
གྲོལ་བར་འདོད་པས། བླ་མ་དམ་པ་རྣམས་ལས་སོ་སོར་སྤོང་དང༌། བསམ་གཏན་སྔོན་དུ་སོང་
བས། འདུ་འཛི་དང༌། གྲོགས་ངན་པ་སྤངས་ལ། རབ་ཏུ་དབེན་པའི་གནས་སུ་ཐུན་མོང་གི་
དངོས་གྲུབ། གྲུབ་པ་ཆེན་པོ་བརྒྱད། ཞི་བ་ལ་སོགས་པའི་ལས་གྲུབ་པའི་བསམ་པ་དང་བྲལ་
-36-

སྔགས་ལ་འཇུག་པའི་སྒོ་ལས། དཔལ་དུས་ཀྱི་འཁོར་ལོའི་མན་ངག་གི་རིམ་པ།
༨༦༽
བས། རྡོ་རྗེ་ལུས་ཀྱི་རྟེན་འབྲེལ་བྱེད་ཆིངས་དང༌། རྣམ་པར་མི་རྟོག་པའི་ཏིང་ངེ་འཛིན་ལ་
བརྟེན་ཏེ་ཕྱག་རྒྱ་ཆེན་པོ་སྒྲུབ་པའི་ལམ་འདི་བསྒོམ་པར་བྱའོ། །
དེ་ཡང་རྒྱུད་ཀྱི་རྒྱལ་པོ་ཐམས་ཅད་དུ། སྦྱོར་བ་ཡན་ལག་དྲུག་གི་ལམ་ཡོངས་སུ་རྫོགས་
པར་གསུངས་ཏེ། དཔལ་མཆོག་དང་པོ་དང༌། གསང་བ་འདུས་པའི་རྒྱུད་ཕྱི་མར། སོ་སོར་སྤོང་
བ་བསམ་གཏན་དང༌། །སྲོག་རྩོལ་དེ་བཞིན་འཛིན་པ་དང༌། །རྗེས་སུ་དྲན་དང་ཏིང་ངེ་འཛིན། །
སྦྱོར་བ་ཡན་ལག་དྲུག་ཏུ་འདོད། །ཅེས་པ་དང་། མཚན་བརྗོད་ལས། གསང་སྔགས་རྒྱལ་པོ་
དྲུག་ལྡན་ཞིང༌། །གཉིས་སུ་མེད་པར་འབྱུང་བ་དང༌། །མི་སྐྱེ་ཆོས་ཅན་འདི་གསུངས་པ། །ཞེས་
པ་དང་། གུར་ལས། རང་བྱིན་བརླབས་པའི་བྱིན་རླབས་ཏེ། །དེ་ལ་ཡན་ལག་དྲུག་བསྒོམ་བྱ། །
ཞེས་པ་དང༌། བརྟག་གཉིས་ལས། ཡན་ལག་དྲུག་སྒོམ་རྣལ་འབྱོར་པ། །དགའ་བྲལ་མཐར་
ཡང་དེ་བཞིན་ནོ། །ཞེས་པ་དང༌། བདེ་མཆོག་ཆུང་ངུ་ལས། སྔགས་ཟློས་པ་དང་བསམ་གཏན་
དང༌། །དེ་བས་ཀྱང་ནི་འགྲུབ་པར་འགྱུར། །ཞེས་པའི་དོན། དཔལ་མགོན་ཕྱག་ན་རྡོ་རྗེས་ཡན་
ལག་དྲུག་ཏུ་གསུངས་པ་དང༌། གདན་བཞི་དང༌། འདིར་ནི་ནམ་མཁར་ཐིམ་བྱས་ཏེ། །ཞེས་པ་
དང༌། ལུས་སེམས་སྲོག་གི་དབྱུག་པ་ལ། །ཡན་ལག་དྲུག་གི་མན་ངག་གནས། །ཞེས་པ་དང༌།
ཁྱད་པར་དུ་རིགས་ལྡན་ས་བཅུའི་བྱང་ཆུབ་སེམས་དཔའི་འགྲེལ་གསུམ་དུ། ཡན་ལག་དྲུག
དོན་ཚིག་རྟགས་དང་བཅས་པ་རྒྱས་པར་གསུངས་སོ། །དེ་ལ་སོ་སོར་སྡུད་དང་བསམ་གཏན་
བསྙེན་པའི་ཡན་ལག། སྐུ་རྡོ་རྗེའི་རྣལ་འབྱོར་ལུས་རྩ་ཆིངས་འཆིང་བར་བྱེད་པ། ཐོག་མར་
དགེ་བའི་ཁྲིད་སྔོན་འགྲོ་ངོ་སྤྲོད་དང་བཅས་པ། དཔལ་ལྡན་བླ་མའི་ཁྲིད་ཡིག་དང་། རྒྱུད་སོ་
སོའི་མན་ངག་དང་། རྒྱུད་འགྲེལ་ཡིག་དང་བཅས་པ་རྒྱས་པར་གསུངས་ཤིང༌། ཐུགས་ཉམས་
སུ་མྱོང་བ་ཕུན་སུམ་ཚོགས་པ་མང་པོ་འདུག་པ་མཐོང་བའི་ཕྱིར། ཡི་གེ་མང་པོ་ལ་དོགས་པ་
མེད་པས་མ་བྲིས་ལ། སྲོག་རྩོལ་མན་ཆད་ནི་ཆིག་བརྒྱུད་ཕུན་སུམ་ཚོགས་པ་འདུག་ཀྱང༌། དོན་
་གི་
-37-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རྒྱུད་ཅུང་མིན་པ་འདྲ་སྟེ། སྐྱེ་ལུགས་དང༌། གསུང་ངག་གི་རྟགས་ཚད་ལ་སོགས་པ་ཅུང་མི་འདྲ་
བར་འདུག་པས་བསྒོམས་པའི་ཉམས་དང༌། རྒྱུད་འགྲེལ་པ་རྣམས་ནས་བཤད་ཚོད་དང་སྦྱར་ཏེ་
ཅུང་ཟད་བྲི་བར་བྱའོ། །དེ་ཅིའི་ཕྱིར་ཞེ་ན། སོ་སོར་སྤོང་དང་བསམ་གཏན་ལ་ཉམས་ཕུན་སུམ་
ཚོགས་པ་འབྱུང་ཡང༌། སྲོག་རྩོལ་དང་འཛིན་པ་ལ་སོགས་པས་རླུང་སེམས་དབུས་མར་འཆིང་
སྡུད་ཀྱི་མན་ངག་མེད་ན། སྟོང་གཟུགས་ཀྱང་གེགས་སུ་འགྲོ་བར་གསུངས་ཏེ། དཔལ་ཕྱག་ན་
རྡོ་རྗེའི་སྟོད་འགྲེལ་དུ། འདིར་རིགས་ལྡན་ལ་ཨ་བ་དྷཱ་ཏཱི་ནི་རྡོ་རྗེ་ཕག་མོ་སྒྲིབ་པ་མེད་ཅིང༌།
གཟུང་བ་དང་འཛིན་པ་སྤངས་པའི་རྣལ་འབྱོར་པ་རྣམས་ཀྱི་བདུད་རྩིའི་ཚོགས་ཟ་བར་བྱེད་
ཀྱང་། མ་ཤེས་པ་རྣམས་ཀྱི་ཕུང་པོ་དང་ཁམས་དང་སྐྱེ་མཆེད་ཀྱི་ཚོགས་ཀྱི་བྱང་ཆུབ་ཀྱི་སེམས་
ཟད་པར་བྱེད་ལ། བྱང་ཆུབ་ཀྱི་སེམས་འཛགས་པས་འཆིང་བར་བྱེད་མ་དེ་ནི། རྡོ་རྗེ་རྣལ་འབྱོར་
མ་རང་གི་སེམས་སྣང་བ་ཙམ་དང༌། ཕྱག་རྒྱ་ཆེན་མོ་རྣམ་པ་ཀུན་གྱི་མཆོག་དང་ལྡན་མ་དང༌།
ཤེས་རབ་ཀྱི་ཕ་རོལ་ཏུ་ཕྱིན་མ་སྟོང་པ་ཉིད་དང༌། དེ་བཞིན་ཉིད་དང༌། རིགས་ལྡན་མ་དང༌།
པད་མར་བརྗོད་དོ་ཞེས། སྟོང་གཟུགས་ཀྱིས་ཉེས་པ་སྐྱེད་པར་གསུངས་ལ། དེ་དག་ཡོན་ཏན་དུ་
འགྱུར་བའི་ཐབས་ནི། དེ་ཉིད་ལས། འཇིག་རྟེན་པའི་དབུགས་ཀྱི་མཚན་ཉིད་བཤད་ནས། འདི་
དག་རྩ་བའི་རྒྱུ་བ་སྟོབས་སམ། སྲོག་རྩོལ་གྱི་སྟོབས་ཀྱིས་དབུས་མ་ཨ་བ་དྷ་ཏཱི་ལ་བཅུག་ན།
དུས་མ་ཡིན་པའི་འཆི་བ་ཀུན་སླུ་བར་འགྱུར་ཏེ། རྣལ་འབྱོར་གྱི་སྟོབས་ཀྱིས་དབུས་སུ་རབ་ཏུ་
རྒྱུ་བའི་ཕྱིར་རོ། །འདིར་མཆོག་གི་སྲོག་ཆེན་པོ་ཡང་དག་པར་འབྱུང་བ་ནི། དམན་པ་ཐུན་མོང་
བ་རྣམས་འཇོམས་པར་བྱེད་ཅིང༌། མི་འགྱུར་བའི་བདེ་བ་དམ་པ་སྟེར་བར་བྱེད་མ། རྣལ་འབྱོར་
པའི་ཡེ་ཤེས་རང་རིག་པ། ཕྱི་དབང་པོ་དང་། ཡུལ་འཛག་པའི་རང་བཞིན་དང་བྲལ་བ། མཆོག་
གི་དབང་པོའི་སྤྱོད་ཡུལ། དབུགས་ཀྱི་འཁོར་ལོའི་གྲངས། ལྷན་ཅིག་སྐྱེས་དགའི་གཟུགས་ཅན།
བདེ་བ་ཆེན་པོའི་མི་འཛག་པའི་ཕྱིར་རོ་ཞེས་པ་ལ་སོགས་པ་ཡོན་ཏན་རིན་པོ་ཆེ་ཐམས་ཅད་
-38-

སྔགས་ལ་འཇུག་པའི་སྒོ་ལས། དཔལ་དུས་ཀྱི་འཁོར་ལོའི་མན་ངག་གི་རིམ་པ། ༨༦༽
འབྱུང་བའི་རྒྱུ་རླུང་སེམས་ཐམས་ཅད་དབུས་མ་ཨ་བ་དྷཱུ་ཏཱིར་ཚུད་པ་ལས་འབྱུང་གི། གཞན་
གང་གིས་ཀྱང་བླ་ན་མེད་པའི་བྱང་ཆུབ་ཐོབ་པར་མ་གསུངས་པས། དེའི་ཐབས་སྲོག་རྩོལ་ལ་
སོགས་པ་འབྲི་བར་བྱའོ། །
དེ་ལ་གསུམ། མདོར་བསྟན། རྒྱས་པར་བཤད། དོན་བསྡུས་ཏེ་ལག་ལེན་དུ་བསྟན་པ་
གསུམ་ལས། དང་པོ་ནི་བསམ་གཏན་ལ་རྩེ་གཅིག་པའི་སྟོབས་སམ། རྡོ་རྗེའི་བཟླས་པའམ།
འཇམ་རླུང་ལ་བརྟེན་ནས། རླུང་ཐམས་ཅད་དྭངས་ཏེ། དེས་སྟོང་གཟུགས་ཐམས་ཅད་ཀྱང་
དྭངས་ཤིང་གསལ་བ་ལ་ཕྲ་ཞིང༌། བརྟན་པར་གྱུར་པའམ། ངོ་ཐོག་ཏུ་འབབ་པ་སྙམ་བྱེད། སྙིང་
ཁ་ཚ་བ་དང༌། མགོ་བོ་ན་བ་དང༌། སྨིན་མཚམས་སུ་འདུ་ཞིང་གཅུ་བ་དང་། གཙུག་ཏོར་དུ་ཟ་
འཕྲིག་དང་། མིག་ན་བ་དང་། གཡས་པ་དང་གཡོན་པའི་རླུང་ལྔ་ལྔ་སྟེ་བཅུ་པོ་དུས་གཅིག་ཏུ་
རྒྱུ་ངེས་རྣམ་པ་གསལ་བ་དང༌། འོད་ཀྱི་ཁ་དོག་ཅི་རིགས་པ་འབྱུང་བ་དང་ནི་སྲོག་རྩོལ་
འབྱོངས་པའི་རྟགས་སོ། །
དེའང་གནད་ཀྱི་མན་ངག་གསུམ་གྱིས་དབུས་མ་ཐིག་ལེའི་གནས་སུ་གོང་བུའི་
གཟུགས་ཀྱིས་གནས་འཁོར་ལོ་བཞི་ལ་ཅིག་ཅར་རམ། རིམ་གྱིས་ཕབ་སྟེ། འཆིང་སྡུད་ཀྱི་མན་
ངག་གིས་ཕྱིར་མ་ཤོར་བར་བཅིངས་པ་ལས། རྩ་བདུད་ཐམས་ཅད་དྲལ་གྲོལ་ཏེ། རླུང་ལག་
རྐང་ཚིགས་དང་སེན་མཐར་བཅས་པར་སོང་ནས། ལུས་པོ་རླུང་གིས་གང་བའི་ཚེ་གཞན་དུ་
འགྲོ་ས་མེད་པའི་སྟོབས་ཀྱིས། ལྟེ་འོག་ནས་དུས་ཀྱི་རྩ་ཕྲ་མོ་ཁ་ཕྱེ་ནས། དེར་སྲོག་བསྡུས་
པས་དབུས་མར་སྐུ་ལ་སོགས་པ་མཐོང་བ་དང༌། སྲོག་བསྡུས་ཀྱི་འོད་འཁོར་འབྱུང་བ་ནི་འཛིན་
པའོ། །
སྲོག་བསྡུས་ཀྱི་འཕོ་བ་དུས་རྟགས་ཚད་གསུམ་ཤེས་པ་ལས། ཕྱག་རྒྱ་གསུམ་གྱི་མན་
ངག་གིས་མི་འཕོ་བར་བྱས་ཏེ། སྲོག་ཐུཪ་རྩུབ་རླུང་བུམ་པ་ཅན་ལ་སོགས་པས། བསྲེགས་
-39-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པས་ལྟེ་བར་གཏུམ་མོ་ཡེ་ཤེས་ཀྱི་མེ་འབར་ཏེ། རྩ་ཁ་ཐམས་ཅད་དྲོས་ནས་ལུས་གླུམ་ལངས་
པ་བཞིན་སག་ཅིང་རྩ་མདུད་མེས་དྲལ་བས།
ཐིག་ལེ་གཡོ་འབར་བྱེ་བྲག་ལ་བརྟེན་ནས་
ཁམས་ཐམས་ཅད་འོག་ཏུ་རིམ་གྱིས་འདུས་ཏེ། རྐང་པའི་མཐིལ་ནས་སྤྱི་གཙུག་ཐུག་པ་དགང་
བར་འགྱུར་བ་ནི་རྗེས་དྲན་ནོ། །
སྲོག་ལ་སོགས་པའི་རླུང་གིས་ཁམས་དྭངས་མའི་སྤྱི་བོར་བསྡུས། དབུས་མ་ཨ་བ་དྷཱ་ཏཱི་
ན་མར་དུས་མེ་སོང་སྟེ། སྤྱི་གཙུག་བདེ་ཆེན་འཁོར་ལོ་ནས་བྱང་སེམས་བབས་པ་ཕྱག་རྒྱ་ཆེན་
མོ་ལ་འཁྱུད་པའི་སྟོབས་ཀྱིས་མི་འཕོ་བར་དབུས་མ་གང་བའི་སྟོབས་ཀྱིས་ཁམས་དྭངས་མས།
གནས་འཁོར་ལོ་དྲུག་གི་རྩ་མདུད་རྣམས་དྲལ་ཏེ། འཁོར་ལོ་དྲུག་གི་རྩ་འདབ་བརྒྱ་དང་ལྔ་
བཅུ་རྩ་དྲུག་དང་། ཡན་ལག་གི་རྩ་སྟོང་ཕྲག་བདུན་ཅུ་རྩ་གཉིས་དང་། མཐར་བ་སྤུའི་བུ་གའི་
མཐར་སོང་སྟེ། དྭངས་མ་བཅུ་ལ་སོགས་པར་འགྱུར་གྱི་བར་དུ་ཡེ་ཤེས་ཀྱི་མེས་བཞུ་བཏུལ་
བྱས་པས་ཕུང་པོ་དང་ཁམས་དང་སྐྱེ་མཆེད་ལ་སོགས་པ་ལྷག་པའི་ལྷར་ཤར་བས་ལུས་དག་
པ་དང༌། གནས་འཁོར་ལོ་དྲུག་ཏུ་རླུང་སུམ་སྟོང་དྲུག་བརྒྱ་པ་རེ་བསད་པས་ངག་དག་པ་དང༌།
རླུང་དང་བྱང་སེམས་དག་པའི་སྟོབས་ཀྱིས་སེམས་དག་པ་ནམ་མཁའ་དྭངས་པ་ལྟར་འགྱུར་
ཞིང་རྟོག་པ་མེད་བཞིན་དུ་ཤེས་བྱ་ཇི་ལྟ་བ་དང་ཇི་སྙེད་པ་མཁྱེན་པ་ནི་ཏིང་ངེ་འཛིན་ཏོ། །
གཉིས་པ་རྒྱས་པར་བཤད་པ་ལ། སྲོག་རྩོལ་འཛིན་པ་རྗེས་དྲན་ཏིང་ངེ་འཛིན་བཞི་
ལས། དང་པོ་སྲོག་རྩོལ། དེ་བཞིན་འཛིན་པ་ཉེ་བར་བསྙེན་པའི་ཡན་ལག། གསུང་རྡོ་རྗེའི་རྣལ་
འབྱོར། ངག་རླུང་འཆིང་བར་བྱེད་པ་བར་དུ་དགེ་བའི་ཁྲིད་ལ་གཉིས་ལས། དང་པོ་ཉེར་བསྙེན་
གྱི་ཡན་ལག། སྔོན་འགྲོ་སྲོག་རྩོལ་གྱི་ཁྲིད་ནི། སྙན་བརྒྱུད་ལས། དེ་ནས་སྟོང་གཟུགས་མཐོང་
ནས་ནི། །མི་འགྱུར་བདེ་བ་སྐྱེད་པའི་ཕྱིར། །སྲོག་རྩོལ་ཡན་ལག་བསྒོམ་པར་བྱ། །ཞེས་པས།
དེ་ལ་དང་པོ་སྲོག་གི་རླུང་ཡིན་ལ། རྩོལ་བ་ནི་འགོག་པ་སྟེ། སྲོག་རྩོལ་བས་ནི་སྲོག་གི་རླུང་
-40-

སྔགས་ལ་འཇུག་པའི་སྒོ་ལས། དཔལ་དུས་ཀྱི་འཁོར་ལོའི་མན་ངག་གི་རིམ་པ། ༨༦༽
དག་ལམ་གཉིས་རྒྱུ་བ་ཉམས་པར་འགོག་སྟེ། དབུས་མར་སྲོག་རྣམས་ཞུགས་པའོ་ཞེས་དང༌།
རྒྱུད་ཕྱི་མ་ལས་སྲོག་རྩོལ་གྱིས་ནི་སྲོག་གི་རླུང་དག་ཉི་ཟླའི་རྒྱུ་བ་བྲལ་ནས་མུན་པར་གྱུར་
པར་བྱེད། །ཅེས་པས། གཡས་པ་དང་གཡོན་པའི་དཀྱིལ་འཁོར་ལྔ་ལྔ་དུས་གཅིག་ཏུ་མཉམ་
པ་སོ་སོར་མ་འདྲེས་པར་རྒྱུ་བ་སྟེ། འདི་ནི་རྒྱུ་བའི་ཚུལ་གྱིས་འཇུག་པ་ཞེས་བྱའོ། །དེ་ཡང་
འཁོར་ལོ་བཞིའི་ཐིག་ལེའི་ནང་ནས་འགྲོ་འོང་བྱེད་པ་སྟེ། ཤ་བ་རིའི་ཡན་ལག་ལས། འཁོར་
ལོ་བཞི་ཡི་ཐིག་ལེའི་ནང༌། །རླུང་ཉིད་འགྲོ་འོང་བྱེད་པ་ནི། །སྲོག་རྩོལ་གྱིས་ནི་ཡན་ལག་
ཡིན། །ཞེས་སོ། །
དེ་ལ་གསུམ། སྦྱང་བའི་དུས། སྦྱང་བའི་ཐབས། འབྱོངས་པའི་རྟགས་སོ། །དང་པོ་ནི།
རྩ་རྒྱུད་ལས། གཟུགས་མཐོང་བ་ལ་སྲོག་དང་ནི། །ཐུར་སེལ་བར་ཆད་མེད་པར་བརྩམ། །ཞེས་
པའི་འགྲེལ་པར་རྟགས་བཅུ་རྫོགས་པར་གྱུར་ཡང་ཟླ་བའི་རྒྱུན་མི་འབབ་པ་དེ་ལྟ་ན་ནི། སྲོག་
དང་རྩོལ་བའི་སྦྱོར་བ་བྱ། །ཞེས་པས། བསམ་གཏན་གྱི་ཉམས་རྫོགས་ཀྱང་རླུང་ཐིག་ལེའི་
གནས་སུ་ཡི་འཇུག་ན་ནི། སྲོག་རྩོལ་སྒོམ་པ་ལ་ཕལ་ཆེར་ནི་སོ་སོར་སྡུད་དང་བསམ་གཏན་
ལས་འབྱུང་སྟེ། སེམས་ནི་གཡོ་བ་མེད་བྱས་ནས། །དུ་བ་ལ་སོགས་བསྒོམས་པ་ཡིས། །དབུས་
མ་ཡོངས་སུ་སྦྱང་བྱ་ཞིང༌། །ཞེས་པ་དང་། མཁའ་དྲན་བྱས་ན་རླུང་ནི་རང་ཞིར་འགྱུར། །ཞེས་
པ་དང༌། སྟོང་ཉིད་བསྒོམས་པས་རླུང་དག་ནི། །རང་བཞིན་དུ་ནི་འགྱུར་བ་ཡིན། །ཞེས་པས་
རླུང་རྟགས་ཕལ་ཆེར་སོ་སོར་སྤོང་དང་བསམ་གཏན་ལས་འབྱུང་ངོ༌། །
གལ་ཏེ་མ་བྱུང་ན་སྦྱང་ཐབས་ལ་གཉིས་ཏེ། རྡོ་རྗེའི་བཟླས་པ་དང་། འཇམ་རླུང་དགང་
གཏོང་ངོ༌། །དང་པོ་ནི་རྡོ་རྗེའི་ཚིག་དྲུག་པ་ལས། སྔོན་འགྲོ་དང་གེགས་སེལ་གྱི་རླུང་སྦྱོར་སྲོག་
རྩོལ་རྡོ་རྗེ་བཟླས་པས་རྩ་ལམ་སྦྱང༌། །ཞེས་པས་དེ་ལ་ལུས་གནད་ནི། རྡོ་རྗེ་སྐྱིལ་ཀྲུང་སོགས་
གནས་པས། །ཞེས་སོ། །ངག་རླུང་གི་སྦྱོར་བ་ནི། དགོངས་པ་ལུང་བསྟན་པ་ལས། བརྗོད་དང་
-41-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དམིགས་པར་བཅས་པ་དང༌། །བརྡར་གྱུར་དང་ནི་དོན་དམ་མོ། །ཞེས་སོ། །དེ་ལ་དང་པོ་བརྗོད་
པ་རྡོ་རྗེའི་བཟླས་པ་ནི། གསང་འདུས་ལས། ཨོཾ་ཨཱཿ༔ཧཱུཾ། དོན་རྟོགས་པའི་བཟླས་པ་ནི། རང་
བཞིན་མེད་པས་མཛེས་པ་སྟེ། །ངོ་བོ་གཉིས་མེད་བཟང་པོའི་དུས། །དུས་གསུམ་སངས་རྒྱས་
ཀྱིས་བརྟགས་པ། །རྡོ་རྗེའི་བཟླས་པར་དེ་བཤད་དོ། །ཞེས་པས་སོ། །དམིགས་པ་རྡོ་རྗེའི་
བཟླས་པ་ནི། །དམིགས་པར་བཅས་པ་སངས་རྒྱས་ཉིད། །ཅེས་ཏེ། དགོངས་པ་ལུང་བསྟན་
ལས། ཨ་ཡིས་བཤད་པའི་ཡེ་ཤེས་ནི། །སངས་རྒྱས་ཀུན་གྱི་སྙིང་པོར་འགྱུར། །ཧཱུཾ་གིས་སེམས་
ཅན་ཡང་དག་སྤྲོ། །སངས་རྒྱས་ཐུགས་སུ་རབ་ཏུ་རྟག། ༀ་གྱིས་སེམས་ཅན་ཡང་དག་སྡུད། །
སངས་རྒྱས་སྐུར་ནི་རབ་ཏུ་རྟག། ཨཱཿཡིས་གནས་སུ་གྱུར་པའོ། །ཞེས་སོ། །བརྡར་འགྱུར།
ཞེས་པ་ནི། སྔགས་ཀྱི་དེ་ཉིད་བརྡ་རུ་བསྟན། །ཅེས་ཏེ། འདུས་པའི་རྒྱུད་ཕྱི་མ་ལས། དང་པོ་ཡི་
གེ་ཨཱཿ༔སྦྱོང་བས། །རྟག་ཏུ་དབུགས་ནི་རྔུབ་པར་བྱེད། །བརྒྱད་པའི་མཐའ་དང་ལྡན་པ་ཡི། །ཡི་
གེ་ཨུ་ནི་ཐིག་ལེར་བཅས། །རྣལ་འབྱོར་པས་ནི